पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। मेंरे अंक 90 परसेंट हैं। मुझे दाखिला मिल जाएगा या एनआरआई कोटे मे लूं। मैं कनाडा की नागरिक हूं। 12 वीं पास युवती पहुंची थी पंजाब यूनिवर्सिटी के बीकॉम ऑन लाइन एडमिशन कोआर्डिनेशन ऑफिस में। फॉर्म जमा करने के साथ ही पीयू में इंक्वायरी का काम भी तेजी से जारी है। छुट्टी के बावजूद यूनिवर्सिटी स्कूल ऑफ ओपन लर्निंग (यूएस ओएल) में फॉर्म जमा कराने का काम तेजी से जारी रहा। पांचवे दिन तक जमा हुए फॉर्म की संख्या 1024 हो गई है।
ऑन लाइन रजिस्ट्रेशन की संख्या लगभग 47 सौ है। शहर के कॉलेजिस और पीयू ईवनिंग कॉलेज सहित सीटों की कुल संख्या 2030 के करीब है। कोआर्डिनेटर डॉ आरके गुप्ता ने बताया कि स्टूडेंट्स की सुविधा के लिए छुट्टी के बाद भी स्टाफ मौके पर मौजूद है। जिन स्टूडेंट्स को गाइडेंस की जरूरत है, उन्हें मौके पर ही जानकारी दी जा रही है। इस बार फिजिकल काउंसलिंग के कारण उन्हें कॉलेजिस की ऑप्शन देने से मना किया है। मेरिट के अनुसार ही कॉलेज ही अलाट किए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn